हालांकि ताहिर ने साथ ही इस बात को भी नहीं छुपाया कि लीग की नीलामी में नहीं चुने जाने पर वह कितने निराश हो गये थे। ताहिर का बेस प्राइस 50 लाख रूपये था और उन्हें दिल्ली डेयरडेविल्स ने गत वर्ष खराब प्रदर्शन के कारण रिलीज कर दिया था। लेकिन इस बार उन्हें किसी ने नहीं खरीदा। उन्होंने कहा कि मैं लीग का हिस्सा नहीं बन पाने से काफी निराश था। लेकिन मैं इस बारे में कुछ नहीं कर सकता। दक्षिण अफ्रीकी खिलाड़ी ने अपने प्रदर्शन पर खुशी जताते हुये कहा, मैं अपने परिवार और खासकर पत्नी का शुक्रगुजार हूं जिन्होंने मेरा उस समय समर्थन किया जब मैं लीग में नहीं चुने जाने से काफी दुखी हो गया था। लेकिन यह जिंदगी है और मैं यहां खुद को साबित करने आ गया।